ddrg/super_eurlex huggingface dataset:
4.12.

Je potrebné, aby podniky, ktoré majú záujem zapojiť sa do stratégie Global Gateway, mali na regionálnej úrovni prístup k príslušným informáciám, účinne spolupracovali s diplomatickými zbormi členských štátov a EÚ a aby mali podľa možnosti k dispozícii jednotné kontaktné miesta, čím by sa súkromnému sektoru EÚ uľahčilo investovanie na celom svete. Okrem toho po úspešnom absolvovaní posúdenia vplyvu na životné prostredie a sociálnu oblasť, ako aj PFRAM a PIMA a preukázaní udržateľnej pozitívnej hospodárskej, sociálnej a ekologickej hodnoty pre EÚ, a najmä pre partnerské krajiny, by mal mať súkromný sektor v rámci spolupráce s príslušnými finančnými inštitúciami zjednodušený prístup k finančným zdrojom, a to za čo najvýhodnejších podmienok.
4.5.

V tomto ohľade by preto bolo veľmi užitočné, ak by Komisia zriadila portál, na ktorom by boli dostupné konkrétne príklady poverovacích aktov, ktoré Generálne riaditeľstvo Komisie pre hospodársku súťaž považuje za odôvodnené a primerane rozpracované a ktoré sa týkajú rôznych typov zdravotníckych a sociálnych služieb. V tejto súvislosti by mohla byť veľmi užitočná aj výmena osvedčených postupov medzi členskými štátmi s podobnými právnymi tradíciami, čím by sa podporilo účinnejšie používanie diskrečných právomocí, ktoré sa v protokole č. 26 ZEÚ priznávajú orgánom verejnej správy členských štátov pri vymedzovaní a uskutočňovaní služieb všeobecného hospodárskeho záujmu na miestnej úrovni.
7.

To znamená, že do konca roka 2007 musí krátka medzivládna konferencia schváliť zmeny predloženého návrhu, ktoré sú potrebné na dosiahnutie nového konsenzu. Mandát tejto medzivládnej konferencie bude musieť presne uviesť tie otázky, o ktorých bude možné opätovne rokovať. Výsledok by mali ratifikovať všetky členské štáty v priebehu roka 2008.
1.4

EHSV zdôrazňuje, že plné uplatňovanie obnovenej Lisabonskej stratégie predpokladá koordinovanú makroekonomickú politiku, ktorá aktívne podporuje rast a zamestnanosť. Súčasný pozitívny hospodársky výhľad by nemal oslabiť ambície Rady v otázke uplatňovania stratégie. Vzájomná prepojenosť národných ekonomík znamená, že štrukturálne reformy by mali byť zavádzané z európskej perspektívy. NRP by preto mali byť začlenené do celoeurópskeho makroekonomického politického rámca, do ktorého by mali prispieť všetky zúčastnené strany. Neustále je potrebné zohľadňovať globálne súvislosti.
—

podporu spoločných krokov v eurozóne na stabilizáciu dlhu a obnovu hospodárstva v celej EÚ. Je potrebné povzbudiť ECB, aby zaviedla do praxe svoj program nákupu dlhopisov, ktorého cieľom je stabilizácia nákladov na úvery v eurozóne, tak ako to avizoval jej prezident. Tento program sa samozrejme musí realizovať v rámci kompetencií ECB. EIB by mala byť takisto podporovaná vo vydávaní dlhopisov na projekty s cieľom podporiť rast. EHSV víta rozhodnutie 11 členských štátov zaviesť daň z finančných transakcií. V tejto súvislosti vyzýva EÚ, aby intenzívnejšie podporovala transparentnosť a bojovala proti tieňovej ekonomike, daňovým podvodom a únikom, ako aj korupcii v rámci EÚ a mimo nej. Činnosť eurozóny by mala zostať prístupná pre tie členské štáty, ktoré chcú vstúpiť do menovej únie,
8.

EHSV vyzýva preto európske inštitúcie a orgány jednotlivých štátov, aby: — sa usilovali zabrániť akémukoľvek spochybňovaniu platných dohôd a inštitúcií, ktoré nimi boli ustanovené, — zaviedli opatrenia Spoločenstva, ktoré posilnia rast a podporia rozvoj infraštruktúry a úsilie malých a stredných podnikov, prístup mladých ľudí k pracovným miestam, ako aj opatrenia na podporu účinnej a čistej európskej energetickej politiky, — prijali ambiciózny rozpočet, ktorý umožní zaviesť tieto opatrenia do praxe a pomôže posilniť európsku súdržnosť, — komunikovali jednotne s európskymi občanmi, ako aj so zvyškom sveta, — vyslali európskej mládeži pozitívny odkaz s cieľom prezentovať Európsku úniu ako možné východisko z krízy a perspektívu do budúcnosti, — prijímanie rozhodnutí na všetkých úrovniach zakladali na skutočnej podpore občanov, zabezpečenej vďaka postupom, do ktorých budú reálne zapojené Európsky parlament a národné parlamenty a ktoré budú zahŕňať skutočné konzultácie s organizáciami zastupujúcimi občiansku spoločnosť a vyzdvihnú prínos nezávislého sociálneho dialógu.
3.

EHSV zastáva názor, že vzhľadom na súčasnú situáciu by EÚ mala vytvoriť bezpečné humanitárne koridory pre utečencov z krajín, ktoré postihla vojna a ohrozuje terorizmus, a mala by to urobiť v spolupráci s krajinami, kde sa títo utečenci najviac koncentrujú. Okrem toho musíme vytvoriť naozaj spoločný európsky azylový systém, ktorý bude vychádzať z postupov harmonizovaných v celej EÚ. To zahŕňa jednotné postavenie osôb, ktorým bol udelený azyl, ako aj vzájomné uznávanie rozhodnutí o azyle, spoločnú zodpovednosť a solidaritu, ako aj úsilie v oblasti premiestňovania a presídľovania a revíziu Dublinského nariadenia. Okrem toho sú potrebné solidárne a spoľahlivé mechanizmy vyrovnávania záťaže, pričom stály, spravodlivý a záväzný kľúč rozdeľovania uchádzačov o ochranu medzi všetky členské štáty EÚ by bol prvým krokom v tomto smere. Vzhľadom na mimoriadne okolnosti a v súlade s Paktom stability a rastu, by dodatočné náklady na prijímanie utečencov nemali byť po dôkladnom preskúmaní vykazované ako schodok verejných financií členských štátov.
Lepšia právna regulácia by mala byť metódou na zabezpečenie účinnejších a jednoduchších právnych predpisov, ktoré by boli jasné a mali by transparentné ciele. Mal by sa zvážiť návrh na vytvorenie tzv. legislatívnej stopy s cieľom lepšie monitorovať rozvoj právnych predpisov, čo by organizáciám občianskej spoločnosti umožnilo zapájať sa do legislatívneho procesu a posilnilo by to zapojenie sociálnych partnerov do tohto procesu a zároveň zabezpečilo splnenie ich potrieb a očakávaní.
3.1.8.

EHSV uznáva, že zmenšovanie chudoby je hlavne v právomoci členských štátov, avšak poukazuje na to, že prostredníctvom procesu európskeho semestra by sa malo systematicky riešiť zmenšenie chudoby, malo by sa pokračovať v podpore akademického výskumu referenčných rozpočtov, ktoré by umožňovali dôstojný život, a mali by byť porovnateľné spoločné ukazovatele, napríklad ukazovatele chudoby a nerovnosti, ako aj povinné posudzovanie sociálneho vplyvu všetkých reformných opatrení navrhnutých v národných reformných programoch a odporúčaniach pre jednotlivé krajiny. EHSV sa tiež naďalej zasadzuje za to, aby bol vytvorený integrovaný európsky fond na boj proti chudobe a sociálnemu vylúčeniu, ktorý by vychádzal z doterajších skúseností s využívaním FEAD a ESF. Okrem toho by stratégia Európa 2020 mala byť prepojená s vykonávaním programu do roku 2030.
6.

Podľa EHSV je scenár 1, alebo ako ho vníma – pretĺkanie sa, neprijateľný. Scenár 5 pôsobí na mnohých ľudí atraktívne, ale v súčasnosti je nereálny. Scenár 2, ktorý sa zameriava výlučne na spoločný trh, je príliš obmedzený. Scenár 4 si vyžaduje súhlas všetkých 27 členských štátov, čo by mohlo viesť k paralýze EÚ a podporiť odstredivé tendencie, čím by sa ohrozili ciele a hodnoty Únie. Pokiaľ ide o scenár 3, mechanizmy diferencovanej integrácie, ako je posilnená spolupráca, by mohli byť užitočným nástrojom na prekonanie prekážok v určitých oblastiach a posilnenie pozitívnej dynamiky v procese európskej integrácie. Ide však skôr o nástroje na dosahovanie politických cieľov ako o samotný cieľ. Mali by sa odporúčať ako spôsob na prekonanie paralýzy alebo prekážok pri prijímaní potrebnej legislatívy EÚ, no EHSV zároveň zdôrazňuje potrebu podporovať konvergenciu v rámci Európskej únie a bojovať proti roztrieštenosti a rozdeleniu. Dohoda medzi vedúcimi krajinami alebo krajinami, ktoré poháňajú rozvoj vpred, preto musí byť otvorená tým, ktorí prejavia vôľu, pričom však musí prevládnuť spoločná vízia.
6.

Mladí ľudia v krajinách západného Balkánu vkladajú do EÚ veľké nádeje a nemali by sme ich sklamať. EHSV je presvedčený, že by sme im mali poskytnúť pozitívne vyhliadky do budúcna, aby mohli žiť v stabilnom a prosperujúcom regióne.
7.3

Kríza spôsobená pandémiou COVID-19 odhalila inštitucionálne limity a nedostatky súčasnej Európskej únie a zároveň poukázala na naliehavú potrebu účinnej a efektívnej Únie. Je potrebné nové usporiadanie Európskej únie, ktoré presahuje rámec jednotného trhu EÚ a vedie k integrovanejšej Európe so skutočnou fiškálnou kapacitou, a ktorého hlavným cieľom je zlepšovanie životných a pracovných podmienok jej občanov. Z týchto dôvodov sa EHSV domnieva, že v rámci procesu konferencie by sa mali zohľadniť už existujúce nástroje EÚ na obnovu a solidarita, ktoré už boli zavedené, a zároveň by sa mala zabezpečiť ekologická udržateľnosť, hospodársky rozvoj, sociálny pokrok, bezpečnosť a demokracia. EHSV zdôrazňuje, že napriek pandémii musí byť priame zapojenie organizácií občianskej spoločnosti, sociálnych partnerov a volených zástupcov naďalej prioritou konferencie, a teší sa na začatie konferencie, aby sa spoločne so všetkými občanmi EÚ vybudovala demokratickejšia, efektívnejšia a odolnejšia Únia. EHSV sa domnieva, že Komisia by mala ponechať rozsah konferencie otvorený všetkým možným výsledkom vrátane legislatívnych návrhov, iniciovania zmeny zmluvy alebo iných.
7.2.

Účasť všetkých občanov prostredníctvom organizácií občianskej spoločnosti, združení a sietí poskytne procesu obnovy a pretvárania budúcnosti Európy skutočne demokratický základ. EHSV preto zastáva názor, že členské štáty a inštitúcie EÚ by mali zabezpečiť, aby sa v tomto zložitom procese na nikoho nezabudlo, najmä nie na tých najzraniteľnejších. To znamená umožniť organizáciám občianskej spoločnosti postavenie kľúčových a rovnocenných partnerov pri rozhodovaní. Viac než kedykoľvek v minulosti je potrebné lepšie vykonávanie článku 11 ods. 2 Zmluvy o EÚ o občianskom dialógu. EHSV je presvedčený, že jedným z nástrojov by bolo začleniť do akčného plánu pre európsku demokraciu štvrtý pilier so silným dôrazom na aktívne občianstvo a jasnou stratégiou pre toto občianstvo.
1.5.

Riadenie konferencie by malo vymedziť rozsah a účel zapojenia občanov a občianskej spoločnosti, ktoré by sa mali stanoviť hneď na úvod. Znalosť cieľov nástrojov účasti môže pomôcť aj pri zosúladení cieľov s dostupnými prostriedkami, a to tak z hľadiska návrhu procesu, ako aj rozpočtu. Riadenie bude určite musieť využiť rôzne formáty a metódy zapojenia, v závislosti od fázy a úrovne v akomkoľvek momente, a nájsť spôsoby, ako osloviť tých Európanov, ktorí nemajú motiváciu zapojiť sa. Príspevky občanov a občianskej spoločnosti by si mali politici a inštitúcie vziať za svoje, alebo by sa mali odraziť v rozhodnutiach, inak sa pravdepodobne dôvera rýchlo stratí. Je potrebné zabrániť príliš veľkým očakávaniam. Mechanizmus spätnej väzby zabezpečí, aby sa názory vyjadrené na podujatiach konferencie premietli do konkrétnych odporúčaní pre budúce opatrenia EÚ.
5.9

Výbor by však chcel reagovať na niektoré obavy a požiadavky, ktoré sociálni partneri a organizácie občianskej spoločnosti vyjadrili v súvislosti s obsahom národných plánov podpory obnovy a odolnosti. — Investície, ktoré sú v súlade s cieľmi zelenej dohody a digitálnej transformácie (a súvisiacimi spravodlivými transformáciami), ako aj s cieľmi súvisiacimi so sociálnou zraniteľnosťou v danom členskom štáte, zamestnanosťou, zdravím a sociálnou ochranou, spolu s vykonávaním potrebných štrukturálnych reforiem uvedených v odporúčaniach pre jednotlivé krajiny na roky 2019 a 2020, by mali viesť k posunu smerom k environmentálne a sociálne udržateľnejšiemu hospodárskemu modelu, ktorý zvyšuje produktivitu. — V národných plánoch podpory obnovy a odolnosti by sa mal jasne uviesť vzťah medzi investičnými projektmi a reformným programom každej krajiny, pričom by sa mali stanoviť vhodné ukazovatele, harmonogramy a metodika monitorovania. — Nástroj Next Generation EU ponúka národným rozpočtom bezprecedentnú finančnú podporu EÚ. Pri posudzovaní národných plánov by Komisia mala požadovať, aby sa európske fondy použili aj na vytvorenie skutočnej európskej pridanej hodnoty prostredníctvom podpory cezhraničných investícií do infraštruktúry a projektov. Cezhraničné investície majú jasne pozitívne hospodárske a sociálne účinky presahovania, ktoré je potrebné výraznejšie podporovať. — Investície podľa týchto národných plánov podpory obnovy a odolnosti by mali slúžiť na stimuláciu súkromných investícií v tých odvetviach, ktoré budú v týchto plánoch označené za prioritné. Investičné programy musia dostatočne zohľadňovať oprávnené projekty pochádzajúce od malých a stredných podnikov a podnikov sociálneho hospodárstva. — Ako veľmi jasne vyjadril osobitný spravodajca OSN pre extrémnu chudobu a ľudské práva Olivier De Schutter vo svojom prejave na plenárnom zasadnutí výboru 28. januára 2021, hrozí, že sociálne veci vrátane nástrojov na boj proti chudobe a nerovnosti nebudú mať v rámci národných plánov podpory obnovy a odolnosti potrebnú váhu. Je dôležité zdôrazniť, aké veľké je riziko, že digitálne rozdiely sa nezmenšia, keďže digitalizácia hospodárstva a spoločnosti je jedným z hlavných cieľov nástroja Next Generation EU. — Investície do veľmi kvalitného vzdelávania, celoživotného vzdelávania, výskumu a vývoja sú nevyhnutné na podnietenie a doplnenie hospodárskych a sociálnych zmien, ktoré tento nástroj podporuje, ako aj investícií, ktoré posilňujú systémy zdravotníctva a politiky v oblasti verejného zdravia spoločností, ktoré boli výrazne zasiahnuté pandémiou COVID-19.
5.9.

EHSV vyzýva Komisiu, aby zintenzívnila úsilie o začlenenie prístupu EÚ k obchodu a udržateľnému rozvoju, pokiaľ ide o záväzky v oblasti práce aj životného prostredia, do WTO. To by malo zahŕňať aj ďalšie úvahy o štruktúrovanom zapojení všetkých zložiek občianskej spoločnosti do procesov WTO, keďže bez jej zapojenia nemôže existovať skutočná udržateľnosť.
16.

zdôrazňuje hroznú situáciu osôb so zdravotným postihnutím, ktoré sa pokúšajú opustiť vojnové zóny na Ukrajine alebo ktoré čelia značným problémom v pozícii utečencov v hostiteľských krajinách. Trvá na tom, že so všetkými utečencami by sa malo zaobchádzať rovnako bez ohľadu na ich etnický pôvod, štátnu príslušnosť alebo zdravotné postihnutie. Osoby so zdravotným postihnutím by mali dostať plnú pomoc v snahe umožniť im žiť samostatne a nemali by byť nútene umiestňované v zariadeniach pre postihnuté osoby v hostiteľských krajinách;
3.4.1.

Zapojenie organizovanej občianskej spoločnosti do fázy vykonávania plánu – v zopár členských štátoch, v ktorých sa táto fáza skutočne začala, – prebiehala v rôznych formách. Na základe informácií, ktoré poskytli zainteresované strany, sa identifikovali štyri kategórie zapojenia: 1) na základe právnych predpisov, 2) prostredníctvom osobitných pracovných skupín pre národný plán obnovy a odolnosti, 3) prostredníctvom stretnutí zainteresovaných strán, 4) žiadna konkrétna forma zapojenia. V porovnaní so závermi z roku 2021 o zjavne nedostatočnom zapojení organizovanej občianskej spoločnosti do fázy navrhovania plánu, sa jej zapojenie do fázy vykonávania hodnotí pozitívnejšie, hoci vo všetkých členských štátoch nie je ani zďaleka uspokojivé. Poukázalo sa na to, že v niektorých krajinách sa podporujú iniciatívy osobitne navrhnuté na zapojenie organizovanej občianskej spoločnosti do vykonávania národného plánu obnovy a odolnosti. Pokiaľ ide o možný rozdiel v zapojení sociálnych partnerov na jednej strane a organizácií občianskej spoločnosti na druhej strane, sa vo všeobecnosti zdá, že v členských štátoch sa buď nezapája ani jedna z týmto strán alebo sa zapájajú obe strany bez rozdielu. Zainteresované subjekty v troch (Rakúsko, Grécko a Portugalsko) z 20 konzultovaných členských štátov však uviedli, že existujú výrazné rozdiely v zapojení týchto strán. V týchto krajinách sa sociálni partneri zapájajú viac než organizovaná občianska spoločnosť.
16.

uznáva ťažkosti, ktorým môžu čeliť hostiteľské krajiny pri úsilí o rýchlu integráciu utečencov do svojich trhov práce ; zdôrazňuje, že hospodárstva EÚ sú schopné absorbovať príchod veľkého počtu ľudí z Ukrajiny za predpokladu, že presídlenie bude riadené správne; žiada, aby mechanizmy začleňovania zohľadňovali rodové hľadisko a hľadisko veku ; vyzýva Európsky orgán práce, aby v súlade so svojím mandátom monitoroval integráciu utečencov do trhu práce a aby o nej pravidelne podával správy; v tejto súvislosti pripomína, že sociálne a solidárne hospodárstvo má v rámci štátnych sociálnych služieb potenciál udržiavať a zvyšovať počet pracovných miest aj v čase krízy, a nabáda členské štáty, aby našli riešenia na lepšiu integráciu ukrajinských utečencov do svojho trhu práce; uznáva osobitnú situáciu žien a detí v oblastiach konfliktov a po príchode do hostiteľských krajín vrátane rizík vykorisťovania a rodovo motivovaného násilia, najmä sexuálneho násilia a obchodovania s ľuďmi; konštatuje, že Európske fórum pre migráciu bude naďalej monitorovať a zohľadňovať situáciu ukrajinských občanov, ktorým bola udelená dočasná ochrana v Európskej únii alebo ktorí sú oprávnení požiadať o takýto štatút;
4)

keďže tvorba nového ex ante mechanizmu monitorovania politiky, ktorý po prvýkrát v histórii európskej integrácie prepája parlamenty jednotlivých členských štátov – a v prípade potreby regionálne parlamenty s legislatívnymi právomocami – s európskym legislatívnym procesom a zapojenie Výboru regiónov do procesu monitorovania ex post, sú základnou inováciou Protokolu o uplatňovaní zásad subsidiarity a proporcionality;
5)

na svojom zasadnutí v Tampere dňa 15. a 16. októbra 1999 Európska rada dospela k záveru, že by sa mali vytvoriť opatrenia na prevenciu zločinu a výmenu najlepších postupov, že by sa mala posilniť sieť kompetentných štátnych orgánov na prevenciu zločinu, ako aj spolupráca medzi národnými organizáciami na prevenciu zločinu, a že by prvými prioritami pre túto spoluprácu mali byť zločinnosť mladistvých, mestská kriminalita a kriminalita súvisiaca s drogami. Rada žiadala prešetriť možnosť vytvorenia programu financovaného Spoločenstvom na tieto účely;
21.

vidí ako prijateľný kompromis návrh predložený komisárom Barnierom, že tieto regióny by mali mať nárok na začiatku ďalšieho finančného obdobia na 85 % prídelu pre regióny „klasického“ Cieľa 1, ktorý by sa znížil do konca finančného obdobia na 60 %, ak si to vyžiada vyčlenenie adekvátnych rozpočtových zdrojov, v súlade s návrhmi Komisie pre finančnú perspektívu rokov 2007-2013. Zároveň však schvaľuje zámer Komisie zahrnúť do svojho budúceho návrhu na reguláciu také ustanovenie, podľa ktorého by tieto regióny mohli dostať 100 % dotácie, ak fondy, vyčlenené na Cieľ 1 neboli plne využité. Také nevyužité fondy by boli uložené do rezervy, ktorá by sa mohla prerozdeliť v každom členskom štáte v polovici programového obdobia 2007-2013;
1.11

Výbor regiónov (VR) hlavne víta dôraz, ktorý sa kladie na potrebu podpory služieb pre starších, a tiež by rád zdôraznil, že tieto služby by sa nemali koncipovať len ako možnosti pre starostlivosť o starších mimo rodinu, ale že vo svetle skúseností získaných na miestnej a regionálnej úrovni sa tými najhodnotnejšími službami, schopnými spojiť pohodu starších osôb a ich rodín, javia byť služby poskytované vo vlastnom dome danej osoby, kde je to možné;
2.2

navrhuje, aby sa vynaložilo úsilie na zaistenie väčšieho nasadenia zo strany hlavných svetových výrobcov softvéru, čím by sa podnikol výskum siete a bezpečnosti informácií a jeho okamžitá praktická aplikácia. Bezpečnosť by mala byť prioritnou úlohou medzi telekomunikačnou službou a poskytovateľmi prístupu fungujúcimi v Európe a malo by sa vyvinúť viac spojení s činnosťami a organizáciami mimo EÚ;
1.7

následne vďaka Európskej rade, ktorá vždy brala do úvahy a podporovala najvzdialenejšie regióny EÚ; výbor pripomína, že záver zasadnutia Európskej rady v Seville z júna 2002 stanovuje potrebu pretlačiť zavádzanie článku 299 odsek 2 zmluvy a predložiť vhodné návrhy pre ich špeciálne potreby, ktoré by sa mali brať do úvahy prostredníctvom rôznych spoločných politík, hlavne dopravnej politiky a v reforme určitých politík, hlavne regionálnej politiky; výbor by tiež rád využil túto príležitosť na zvýraznenie záväzku prijatého Komisiou predložiť novú správu o týchto regiónoch založenú na globálnom, súdržnom prístupe k špeciálnym charakteristikám týchto regiónov a spôsoboch ich riešenia;
1.29

zdôrazňuje aj možnú pozitívnu úlohu rôznych skupín osôb so spoločnými záujmami a hlavne úlohu miestnych a regionálnych orgánov v súvislosti s navrhovanou Európskou výskumnou radou. Mala by sa vytvoriť myšlienka Európskej výskumnej rady, ktorá by mala byť agentúrou Únie alebo iným druhom štruktúry, aby mala úzke kontakty s miestnou a regionálnou správou a Výborom regiónov. Európske financovanie výskumu a vývoja by sa malo riadiť na základe vedeckej dokonalosti a potenciáli prinesenia nových inovácií na komerčný trh a na uspokojenie potrieb spoločnosti. VR verí, že je dôležité, aby bolo umožnené aj európskym regiónom a výskumníkom, ktorí nie sú súčasťou výskumných tímov financovaných navrhovanou Európskou výskumnou radou, profitovať z výsledkov výskumu.
3.4

zdôrazňuje, že by sa mal uskutočniť proces koncipovania ukazovateľov a porovnávacích kritérií (benchmarking), ktorý by dokázal úplné rešpektovanie zodpovedností členských štátov za poskytovanie a organizovanie zdravotníckej starostlivosti a bral do úvahy rôzne a odchylné podmienky v jednotlivých členských štátoch, treba však dbať na to, aby sa tieto ukazovatele opierali, čo možno najviac, o už dostupné údaje. Príliš veľký počet ukazovateľov by pre miestne a regionálne orgány znamenal neprípustnú mieru nadbytočnej práce
1.1

verí, že pri realizácii lisabonskej stratégie by malo byť primárne zameranie na zlepšenie zamestnanosti a konkurencieschopnosti. Nemali by sa iniciovať žiadne nové procesy, ani vytyčovať nové ciele, skôr by sa mal klásť dôraz na účinné vykonávanie skorších rozhodnutí;
2.7

Miestnym účastníckym a záujmovým skupinám, akými sú napríklad výbory mládeže, by sa tiež mala udeliť rozhodujúca právomoc v istých oblastiach, spolu s adekvátnymi zdrojmi. To by znamenalo, že mladí ľudia by mohli sami rozhodovať o projektoch a zavádzať také projekty, ktoré ich zaujímajú a ktoré sa ich týkajú. Keby mali výbory mládeže ozajstné rozhodovacie právomoci, predstavovalo by to pozitívny obraz demokracie pre mladých ľudí a podporovalo by to participáciu mládeže;
2)

Na to, aby sa zlepšila environmentálna situácia v mestách Európskej únie, sú potrebné rozsiahlejšie zdroje, ako aj pružná stratégia, ktorá zohľadní rôzne charakteristiky európskych miest a veľkomiest. Mala by to byť dlhodobá stratégia, kompatibilná s politikou udržateľného rozvoja.
Aby sa dosiahla čo najrozsiahlejšia ochrana v námornom a prístavnom priemysle, mali by sa v prístavoch zaviesť bezpečnostné opatrenia. Mali by zahŕňať nielen styčný priestor loď/prístav, ale celý prístav s cieľom chrániť a súčasne zabezpečiť prístavné pásmo tak, aby bezpečnostné opatrenia prijaté pre uplatňovanie nariadenia (ES) č. 725/2004 boli podporené zvýšenou bezpečnosťou v priľahlých oblastiach. Tieto opatrenia by sa mali používať vo vzťahu k všetkým prístavom, ktoré zhŕňajú jedno alebo viacej prístavísk spadajúcich pod nariadenie č. 725/2004.

Aby sa dosiahla čo najrozsiahlejšia ochrana v námornom a prístavnom priemysle, mali by sa zaviesť v prístavoch bezpečnostné opatrenia. Mali by zahŕňať nielen styčný priestor loď/prístav, ale celý prístav s cieľom chrániť a súčasne zabezpečiť prístavné pásmo tak, aby bezpečnostné opatrenia prijaté pre uplatňovanie nariadenia (ES) č. 725/2004 boli podporené zvýšenou bezpečnosťou v priľahlých oblastiach. Tieto opatrenia by sa mali používať vo vzťahu k všetkým prístavom, ktoré zhŕňajú jedno alebo viacej prístavísk spadajúcich pod nariadenie (ES) č. 725/2004. Aby sa dosiahla čo najrozsiahlejšia ochrana v námornom a prístavnom priemysle, môže byť nutné zaviesť v prístavoch bezpečnostné opatrenia. Takéto opatrenia by mali zahŕňať styčný priestor loď/prístav a časti prístavného areálu, ktoré si vyžadujú zvýšené bezpečnostné opatrenia. Členské štáty by mali rozhodnúť, ktoré prístaviská spadajúce pod nariadenie (ES) č. 725/2004 si vyžadujú doplňujúce opatrenia.